**Ministru kabineta noteikumu projekta "Grozījumi Ministru kabineta 2010. gada 5. maija noteikumos Nr. 413 "Noteikumi par gada publiskajiem pārskatiem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. 2020. gada 28. maijā Valsts sekretāru sanāksmē tika izsludināts Ministru kabineta instrukcijas projekts "Kārtība, kādā izstrādā un aktualizē institūcijas darbības stratēģiju un novērtē tās ieviešanu" (VSS-430, prot. Nr. 22 21. §), kurš paredz izmaiņas gada publiskajā pārskatā iekļaujamajā informācijā par stratēģijas novērtēšanu (turpmāk – instrukcijas projekts).
2. Valsts kancelejas iniciatīva
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Instrukcijas projekta mērķis ir valsts iestāžu stratēģiskās plānošanas sistēmas pilnveide. Instrukcijas projektā paredzēts, ka stratēģijas ieviešanu novērtē stratēģijas darbības perioda pēdējā gadā. Saskaņā ar instrukcijas projektu informāciju par novērtēšanas rezultātiem sniegs gada publiskajā pārskatā pēc stratēģijas darbības perioda beigām. Informāciju par stratēģijas īstenošanas gaitu ik gadu sniegs gada publiskajā pārskatā. Lai saskaņotu instrukcijas projektu ar Ministru kabineta 2010. gada 5. maija noteikumiem Nr. 413 "Noteikumi par gada publiskajiem pārskatiem" (turpmāk – noteikumi), nepieciešams veikt šādus precizējumus:1. Noteikumu 6.3. apakšpunkts nosaka – gada publiskajā pārskatā norādāmas darbības stratēģijās plānotās budžeta programmu un apakšprogrammu ietvaros finansētās galvenās aktivitātes un to mērķi, plānotie darbības rezultāti, kā arī rezultātu izpildes analīze un valsts budžeta līdzekļu izlietojuma efektivitātes izvērtējums. Instrukcijas projekts paredz izmaiņas stratēģijas saturā, tādējādi nepieciešams precizēt arī informāciju, kura jānorāda par ikgadējo stratēģijas izpildes gaitu (noteikumu projekta 1.1. un 1.2. apakš­punkts).
2. Noteikumu 6.9. apakšpunkts nosaka – gada publiskajā pārskatā iekļauj novērtējumu par stratēģijas ieviešanu. Šajā apakšpunktā detalizēti skaidrots, kāda informācija jāietver novērtējumā. Ņemot vērā, ka stratēģiju nevar novērtēt ar gada publisko pārskatu un ka instrukcijas projekts paredz izmaiņas stratēģijas saturā, gada publiskajā pārskatā pēc stratēģijas darbības perioda beigām tiks ievietots stratēģijas novērtējums. Paredzēts, ka novērtējumā iekļauj analīzi par institūcijas sniegumu attiecīgajā stratēģijas darbības periodā, t. sk. skaidrojumu par izvirzīto mērķu sasniegšanas pakāpi. Šī informācija neizslēdz iespēju iekļaut novērtējumā jebkuru citu informāciju, kuru institūcija uzskata par būtisku (noteikumu projekta 1.3. apakšpunkts).
3. Noteikumu 11. punkts paredz, ka stratēģijā plānoto politikas rezultātu izpildi un stratēģijas ieviešanu kopumā novērtē ne retāk kā reizi četros gados pēc kārtējā stratēģijas plānošanas laikposma beigām. Ņemot vērā, ka norma attiecībā uz stratēģijas novērtēšanas periodu un laiku, kurā veic novērtēšanu, ir ietverta gan spēkā esošajā regulējumā, gan instrukcijas projektā, nav nepieciešamības dublēt tās noteikumos, un noteikumu 11. punkts jāsvītro (noteikumu projekta 1.4. apakš­punkts).
4. Instrukcijas projekta pārejas noteikums paredz, ka institūcijas, kurām ir spēkā esošas stratēģijas atbilstoši instrukcijas projektam un kuru stratēģijas darbības periods beidzas līdz 2022. gada 31. decembrim, jauno instrukciju piemēro, izstrādājot stratēģiju nākamajam darbības periodam. Savukārt institūcijas, kurām nav spēkā esošas stratēģijas, vai institūcijas, kuru stratēģijas darbības periods beidzas pēc 2022. gada 31. decembra, izstrādā stratēģiju atbilstoši jaunajai instrukcijai līdz 2021. gada 31. decembrim. Vienlaikus instrukcijas projekts paredz, ka visām institūcijām neatkarīgi no stratēģijas darbības termiņa līdz 2021. gada 31. decembrim jānodrošina, ka to stratēģijās ir ietverti galvenie snieguma rādītāji, t. sk. visiem kopīgie. Ievērojot minēto, projektā tiek paredzēti pārejas noteikumi, kad institūcijas iekļauj informāciju gada publiskajos pārskatos atbilstoši jaunajam stratēģijas saturam
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kanceleja, Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrijas un citas centrālās valsts iestādes, visas to padotībā esošās no budžeta finansētās institūcijas, no budžeta nefinansētas iestādes un pašvaldības |
| 2. | Tiesiskā regulējuma ietekme uz tautsaimniecību un administratīvo slogu | Kopumā nav paredzama ietekme uz administratīvo slogu. Ikgadēja informācija par stratēģijas īstenošanas gaitu, kā arī stratēģijas novērtēšana ir jāveic arī saskaņā ar spēkā esošo regulējumu |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2020. gada 28. maijā Valsts sekretāru sanāksmē tika izsludināts instrukcijas projekts, kurš paredz izmaiņas stratēģijas saturā, tvērumā, darbības periodā, kā arī attiecībā uz novērtēšanu un novērtējuma sagatavošanu. Ņemot vērā projektu savstarpējo sasaisti, instrukcijas projektu un noteikumu projektu plānots iesniegt izskatīšanai Ministru kabinetā vienlaikus |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes, visas to padotībā esošās no budžeta finansētās institūcijas, no budžeta nefinansētas iestādes un pašvaldības |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta institūciju likvidācija vai reorganizācija. Iestāžu institucionālā struktūra netiek ietekmēta, papildu cilvēkresursi nav nepieciešami.Projekta izpilde notiks ar esošajiem resursiem |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors J. Citskovskis

Kosjaka 67082959

Aleksandra.Kosjaka@mk.gov.lv

842